Source: http://www.rvr.sk/sk/spravy/index.php?aktualitaId=2379
Timestamp: 2019-04-25 19:52:30+00:00
Document Index: 9225192

Matched Legal Cases: ['§ 32', '§ 20', '§ 16', '§ 34', '§ 35', '§ 36', '§ 16']

Tlačová informácia zo zasadnutia RVR dňa 25. 2. 2014 - Rada pre vysielanie a retransmisiu
zo zasadnutia Rady pre vysielanie a retransmisiu, ktoré sa konalo dňa 25. 2. 2014 v sídle Rady pre vysielanie a retransmisiu
uložila sankciu – upozornenie na porušenie zákona vysielateľovi FRONTINUS s.r.o. (programová služba Rádio Frontinus) za porušenie § 32 ods. 9 ZVR (zákaz vysielania politickej reklamy), ku ktorému došlo dňa 25. 10. 2013 odvysielaním komunikátu o kandidátovi pre voľby do Zastupiteľstva Žilinského samosprávneho kraja Františkovi Kučákovi;
začala správne konanie voči vysielateľovi MAC TV, s.r.o. (programová služba JOJ) vo veci možného porušenia § 20 ods. 4 ZVR (ochrana maloletých - JSO) v súvislosti s vysielaním programu Extrémne prípady dňa 2. 12. 2013 v čase cca 9:10 hod, ktorý označil ako nevhodný pre maloletých divákov do 12 rokov;
začala správne konanie voči vysielateľovi MARKÍZA-SLOVAKIA, spol. s r.o. (programová služba TV MARKÍZA) vo veci možného porušenia § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru) v súvislosti s vysielaním príspevku Bajan rozhoduje o projekte brata v programe Televízne noviny dňa 22. 10. 2013;
začala správne konanie voči vysielateľovi MAC TV, s.r.o. (programová služba JOJ) vo veci možného porušenia § 34 ods. 1 ZVR (zreteľné oddelenie reklamy, rozoznateľnosť a nezameniteľnosť reklamy od iných programov) v súvislosti s tým, že dňa 3. 12. 2013 odvysielal pred pokračovaním a po skončení programu Panelák komunikát označujúci za sponzora programu spoločnosť Berlin – Chemie Menarini a pred a po programe Hviezdna pechota komunikát označujúci za sponzora programu spoločnosť Panta Rhei, s.r.o.; za možné porušenie § 35 ods. 3 ZVR (počet povolených prerušení programu reklamou), ku ktorému došlo dňa 3. 12. 2013 počas programu Hviezdna pechota, ktorého piaty 30-minútový časový úsek dvakrát prerušil zaradením reklamy; za možné porušenie § 36 ods. 2 ZVR (vysielací čas vyhradený reklamným šotom), ku ktorému došlo dňa 3. 12. 2013 v čase od 21:00 do 22:00 hod a od 00:00 do 01:00 hod odvysielaním reklamných šotov v časovom rozsahu vyššom ako 12 minút;
začala správne konanie voči vysielateľovi MAC TV, s.r.o. (programová služba JOJ) vo veci možného porušenia § 16 ods. 3 písm. e) ZVR (používanie štátneho jazyka) v súvislosti s tým, že dňa 26. 12. 2013 odvysielal program Spravodlivá odplata s českým dabingom.
Všetky uznesenia prijaté dňa 25. 2. 2014 budú uverejnené v zápisnici zo zasadnutia na webovej stránke Rady.